TRUBB รายได้จากการขายลดฮวบ! ฉุด Q2/59 พลิกขาดทุน 69.16 ลบ.
TRUBB รายได้จากการขายลดฮวบ! ฉุด Q2/59 พลิกขาดทุน 69.16 ลบ. จากปีก่อนกำไร 15.27 ลบ. ขณะที่ช่วง 6 เดือนแรกมีผลขาดทุน 66.39 ลบ. จากปีก่อนกำไร 22.33 ลบ.
11 ส.ค. 2559

บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) หรือ TRUBB รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ69.16 ล้านบาท หรือขาดทุนสุทธิ 0.10 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 15.27 ล้านบาท หรือมีกำไรสุทธิ 0.02 บาทต่อหุ้น
โดยผลการดำเนินงานในไตรมาสดังกล่าวมีผลพลิกขาดทุนเนื่องจากบริษัทมีรายได้จากการขายและบริการ 3,796 ล้านบาท ลดลง 402 ล้านบาท ขณะที่บริษัทมีค่าใช้จ่ายขายเพิ่มขึ้น 13 ล้านบาท
ขณะที่ช่วง 6 เดือนแรกมีผลขาดทุนสุทธิ66.36 ล้านบาท หรือขาดทุนสุทธิ 0.10 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 22.33 ล้านบาท หรือมีกำไรสุทธิ 0.03 บาทต่อหุ้น